钦定古今图书集成/明伦汇编/氏族典/第327卷 > 《廖用贤尚友录》 > 刘寄
## 钦定古今图书集成/明伦汇编/氏族典/第327卷 > 《廖用贤尚友录》 > 刘寄

按《汉书胶东康王寄传》：“胶东康王寄以孝景中二年
立，二十八年薨。寄长子贤母无宠，少子庆母爱幸，寄
常欲立之，为非次，因有过，遂无所言。上怜之，立贤为
胶东王，奉康王祀，封庆为六安王。贤立十五年薨，谥
为哀王。子戴王通平嗣，二十四年薨，子顷王音嗣，五
十四年薨，子共王授嗣，十四年薨，子殷嗣，王莽时绝。”